Αλέξανδρος Πασχαλάκης

Ο **Αλέξανδρος Πασχαλάκης** (γενν. 28 Ιουλίου 1989) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Ολυμπιακό Πειραιώς και την Εθνική Ελλάδας.

## Σταδιοδρομία σε συλλόγους

### Σταδιοδρομία έως το 2016
Ξεκίνησε να αγωνίζεται στην Ξάνθη. Στη συνέχεια, έπαιξε στην ομάδα νέων της Skoda Xanthi για 3 χρόνια, μέχρι που υπέγραψε το 1ο του επαγγελματικό συμβόλαιο.

Το καλοκαίρι του 2008, υπέγραψε συμβόλαιο με το Λεβαδειακό. Το καλοκαίρι του 2012, υπέγραψε συμβόλαιο με την κυπριακή ΠΑΕΕΚ. Η Ακχισάρ Μπελεντίγεσπορ ενδιαφέρθηκε για τον Πασχαλάκη, αλλά αυτός δεν επιθυμούσε να μετακομίσει εκεί. Αφού επέστρεψε στην Ελλάδα και έμεινε για 6 μήνες χωρίς ομάδα, τον Ιανουάριο του 2014 υπέγραψε στον Πανθρακικό, στον οποίο έπαιξε μόλις 13 αγώνες μέχρι τον Ιανουάριο του 2016.

Στις 26 Ιανουαρίου 2016 μετακινήθηκε στον ΠΑΣ Γιάννινα με σκοπό να αντικαταστήσει το Μάρκο Βελλίδη, ο οποίος πήρε μεταγραφή στον ΠΑΟΚ. Δεν έπαιξε καθόλου τους πρώτους έξι μήνες στην ομάδα. Στις 25 Ιουλίου 2017, ο 28χρονος τερματοφύλακας, ο οποίος είχε συμβόλαιο με τον σύλλογο μέχρι το καλοκαίρι του 2018, είχε ασκήσει έφεση, λόγω καθυστέρησης πληρωμής του ετήσιου μισθού του. 

Ο Αθηναίος τερματοφύλακας είχε μία εξαιρετική σεζόν το 2016-17, παίζοντας σε 27 αγώνες (9 αγώνες χωρίς να δεχτεί τέρμα), εκ των οποίων οι τέσσερις στο Γιουρόπα Λιγκ. Ο ΠΑΟΚ, μαζί με τον Αστέρα Τρίπολης και τον Παναθηναϊκό, εξέφρασαν ενδιαφέρον για την απόκτηση του. Την 1η Αυγούστου, αποδεσμεύτηκε από τον ΠΑΣ Γιάννινα.

### ΠΑΟΚ
Στις 7 Αυγούστου 2017, υπέγραψε μονοετές συμβόλαιο με τον ΠΑΟΚ. Στις 2 Δεκεμβρίου 2017, έκανε το ντεμπούτο του στην εκτός έδρας νίκη με 3-0 επί της Ξάνθης. Μία ημέρα αργότερα, ανανέωσε το συμβόλαιο του με την ομάδα μέχρι το καλοκαίρι του 2020. Ο 28χρονος τερματοφύλακας αύξησε το μισθό του και η ρήτρα αποδέσμευσης ορίστηκε στα 5 εκατομμύρια €.

Αρχικά, είχε προγραμματιστεί πως θα είναι αναπληρωματικός του Αργεντινού Ροδρίγο Ρέι, αλλά από τη στιγμή που ο προπονητής Ραζβάν Λουτσέσκου του έδωσε την ευκαιρία, έκανε τον εαυτό του αδιαμφισβήτητο βασικό τερματοφύλακα της ομάδας. Από τις 4 Φεβρουαρίου 2018, ο Πασχαλάκης κατέχει το ρεκόρ του ΠΑΟΚ για περισσότερα διαδοχικά λεπτά χωρίς να δεχτεί γκολ, με 971, εκτός του χρόνου καθυστερήσεων (συνολικά 1008), προτού δεχτεί ένα στην εκτός έδρας νίκη με 1-3 επί του ΠΑΣ Γιάννινα, για να ξεπεράσει τον Κώστα Χαλκιά με 859 διαδοχικά λεπτά. 

Δίχως έκπληξη, ο ΠΑΟΚ, εκείνη την περίοδο, είχε την καλύτερη άμυνα στη Σούπερλιγκ, έχοντας δεχτεί μόλις 7 γκολ σε δεκαεννέα αγώνες, ένα στατιστικό στοιχείο που οφείλεται κυρίως, στις εξαιρετικές επιδόσεις του Πασχαλάκη κάτω από τα δοκάρια. Στο φινάλε της σεζόν έφτασε στην κατάκτηση του κυπέλλου Ελλάδος, με τον ΠΑΟΚ να κερδίζει στον τελικό την ΑΕΚ με σκορ 2-0. Ο ίδιος έπαιξε σε όλο τον αγώνα.

Στις 8 Αυγούστου 2018, εξουδετέρωσε ένα πέναλτι από τον Κουίνσι Πρόμες, στο δεύτερο ημίχρονο του νικητήριου εντός έδρας αγώνα με 3-2, για τον πρώτο αγώνα του τρίτου προκριματικού γύρου του Τσάμπιονς Λιγκ, εναντίον της Σπαρτάκ Μόσχας, βοηθώντας τον σύλλογο να διατηρήσει τη νίκη. Συνεχίζοντας την εξαιρετική σεζόν του 2017-18, ο Πασχαλάκης μετά από τη μέση της σεζόν 2018-19, έπαιξε κάθε λεπτό στους αγώνες πρωταθλήματος, έχοντας δεχθεί μόλις 6 γκολ σε 15 αγώνες, ενώ κράτησε ανέπαφη την εστία του 9 φορές. Στις 17 Ιανουαρίου 2019, επιβραβεύτηκε από την ομάδα με νέο συμβόλαιο μέχρι και το 2022. Οι καλές εμφανίσεις συνεχίστηκαν μέχρι και το τέλος της χρονιάς, με τον ίδιο να αναδεικνύεται σε έναν από τους κύριους παράγοντες για την κατάκτηση του νταμπλ από την ομάδα του ΠΑΟΚ, αφού πέρα από το πρωτάθλημα κατέκτησε και το κύπελλο.

Τις επόμενες δύο σεζόν (2019-2020 και 2020-2021), μοιράστηκε την θέση του τερματοφύλακα μαζί με τον Σέρβο γκολκίπερ Ζίβκο Ζίβκοβιτς. Στον εντός έδρας αγώνα με τον Άρη για την χρονιά 2020-2021, στο γήπεδο της Τούμπας, ήρθε σε διένεξη με οπαδούς του ΠΑΟΚ, καθώς αντέδρασε στα υβριστικά τους συνθήματα. Για το 2020-21, στέφθηκε ξανά κυπελλούχος Ελλάδος με τον ΠΑΟΚ, για τρίτη φορά με τον δικέφαλο του βορρά. Στον τελικό, ο ΠΑΟΚ αντιμετώπισε τον ΟΣΦΠ και τον κέρδισε με σκορ 2-1. Ο ίδιος αγωνίστηκε σε όλο τον αγώνα.

### Ολυμπιακός
Στις 29 Σεπτεμβρίου 2022, ο Πασχαλάκης υπέγραψε συμβόλαιο 1+1 χρόνων με τον Ολυμπιακό. Με το ομάδα του Πειραιά, αγωνιζόταν συχνά βασικός, ενώ το 2024, έφτασε στην κατάκτηση του ΟΥΕΦΑ Γιουρόπα Κόνφερενς Λιγκ. Στον τελικό, αποτέλεσε τον αναπληρωματικό τερματοφύλακα της ομάδας. Το 2024-25 κατέκτησε το νταμπλ (πρωτάθλημα και κύπελλο) με την ομάδα του ΟΣΦΠ, ενώ το 2026 κατέκτησε και το Σούπερ Καπ. 

## Εθνική ομάδα
Στις 5 Οκτωβρίου 2018, ο προπονητής της Εθνικής Ελλάδας, Μίχαελ Σκίμπε, κάλεσε τον τερματοφύλακα για τους αγώνες της ομάδας στο Πρωτάθλημα Εθνών ΟΥΕΦΑ, εναντίον της Ουγγαρίας και της Φινλανδίας. *«Όλοι οι παίκτες ονειρεύονται κάποια μέρα να αντιπροσωπεύουν τη χώρα τους και χαίρομαι για αυτή την ευκαιρία.* *Περίμενα πολύ καιρό αυτή την κλήση»,* δήλωσε. Στις 30 Μαΐου 2019, έκανε το ντεμπούτο του για την Εθνική ομάδα, σε μία εκτός έδρας φιλική ήττα με 2-1 εναντίον της Τουρκίας.

## Στατιστικά σταδιοδρομίας

: *Μέχρι τις 5 Ιανουαρίου 2026*

## Διακρίσεις

### Ομαδικές

**ΠΑΟΚ**

* Κύπελλο Ελλάδας: **3** 2017-18, 2018-19, 2020-21
* Πρωτάθλημα Ελλάδος: **1** 2018-2019
**Ολυμπιακός**

* ΟΥΕΦΑ Κόνφερενς Λιγκ: 2023-24
* Πρωτάθλημα Ελλάδος: 2024-2025
* Κύπελλο Ελλάδας: **1** 2024-25
* Σούπερ Καπ Ελλάδας:**1** 2026

#### Ατομικές
* Πρωτάθλημα Ελλάδας καλύτερη ομάδα της χρονιάς: (2018-2019)

## Παραπομπές


## Εξωτερικοί σύνδεσμοι

*
* 
* Προφίλ Αλέξανδρου Πασχαλάκη στο Τransfermarkt

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΕΕΚ Κερύνειας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Παίκτες νικητές ΟΥΕΦΑ Κόνφερενς Λιγκ